Document ID: 31989D0569

Sklep Sveta
z dne 28. julija 1989
o sprejetju odločbe/priporočila OECD o skladnosti z načeli dobre laboratorijske prakse s strani Evropske gospodarske skupnosti
(89/569/EGS)
SVET EVROPSKIH SKUPNOSTI JE
ob upoštevanju Pogodbe o ustanovitvi Evropske gospodarske skupnosti in zlasti člena 113 Pogodbe,
ob upoštevanju predloga Komisije,
ker je Svet Organizacije za gospodarsko sodelovanje in razvoj (OECD) dne 12. maja 1981 sprejel Odločbo o vzajemnem sprejemanju podatkov pri presoji kemikalij, in ker bo v kratkem času sprejel odločbo/priporočilo o Skladnosti z načeli dobre laboratorijske prakse, ki predpisuje, da države članice OECD izvajajo dobro laboratorijsko prakso in za njeno vzajemno priznavanje med državami članicami OECD;
ker bo ta odločba/priporočilo predstavljala okvir za sklenitev dogovorov med državami članicami OECD o vzajemnem priznavanju skladnosti z dobro laboratorijsko prakso;
ker je glavni cilj vsakega dogovora o vzajemnem sprejemanju podatkov, pridobljenih pri nekliničnem preskušanju kemikalij v skladu z dobro laboratorijsko prakso, da se oceni njihova varnost preden se daje v promet, predvsem omogočanje usklajenega razvoja trgovine s kemikalijami med zainteresiranimi strankami;
ker bo vsak tak dogovor omogočil, da se namembna država izogne ponavljanju preskušanj, ter izogibanje oviram v mednarodni trgovini, ki jih to povzroča; ker bo to pomagalo spodbujati izvoz;
ker bo samo sprejemanje podatkov preskusov, pridobljenih na celotnem območju Skupnosti, omogočilo vsem proizvajalcem in laboratorijem v Skupnosti enakovredne pogoje konkurence na trgih zainteresiranih tretjih držav;
ker delovanje notranjega trga na celotnem območju Skupnosti zahteva tudi enotno obravnavanje kemikalij, ki izvirajo iz tretjih držav, s tem tudi enotno obravnavanje rezultatov preskusov na teh izdelkih, pridobljenih v teh državah z namenom dajanja na trg;
ker Skupnost s sprejetjem Direktive Sveta 87/18/EGS z dne 18. decembra 1986 o usklajevanju zakonov in drugih predpisov o uporabo načel dobre laboratorijske prakse ter preverjanju njihove uporabe pri preskusih na kemičnih snoveh [1] ter Direktive Sveta 88/320/EGS z dne 7. junija 1988 o inšpekcijskih pregledih in preverjanju dobre laboratorijske prakse (DLP) [2], že izvaja postopke za uporabo in preverjanje dobre laboratorijske prakse v skladu z zadevno odločbo/priporočilom OECD;
ker je primerno, da Skupnost odobri omenjeno odločbo/priporočilo,
SPREJEL NASLEDNJI SKLEP:
Edini člen
Skupnost odobri osnutek odločbe/priporočila Sveta OECD o skladnosti z načeli dobre laboratorijske prakse.
Besedilo osnutka odločbe/priporočila je priloženo temu sklepu.
Uporabi se postopek, sprejet 1. junija 1988, ki Skupnosti dovoljuje, da sodeluje pri aktih OECD.
V Bruslju, 28. julija 1989

Labels: 7
13
15
1